Mister Fantastic

O Mister Fantastic (Ριντ Ρίτσαρντς) είναι υπερήρωας που εμφανίζεται σε Αμερικανικά βιβλία κόμικς που εκδίδονται από την Marvel Comics. Έκανε την πρώτη του εμφάνιση στο Fantastic Four #1 (Νοέμβριος 1961), ως ο σύζυγος της Σου Στορμ και ο αρχηγός της ομάδας υπερηρώων Fantastic Four. 

Όταν αυτός, η Στορμ, ο Τζόνι Στορμ και ο Μπεν Γκριμ στέλνονται σε μια διαστημική αποστολή αποκτούν υπερφυσικές ικανότητες περνώντας μέσα από κοσμική ακτινοβολία. Ο Ριντ αποκτά την ικανότητα να λυγίζει και να τεντώνει όποτε θέλει. Οι τέσσερίς τους αποφασίζουν να χρησιμοποιήσουν τις ικανότητες τους για να βοηθήσουν αυτούς που το έχουν ανάγκη και ιδρύουν την ομάδα Fantastic Four, με τον Ριντ να τους ηγείται. Αρκετά χρόνια αργότερα, ο Ριντ και η Σου αποκτούν ένα γιο, τον Φράνκλιν.

Ο χαρακτήρας έχει εμφανιστεί σε διάφορες κινηματογραφικές προσαρμογές των κόμικς της Marvel. Ο Άλεξ Χάιντ-Γουάιτ τον υποδύθηκε στο The Fantastic Four (1994), ο Γιόαν Γκράφαντ στο Fantastic Four (2005) και στη συνέχεια Fantastic Four: Rise of the Silver Surfer (2007), και ο Μάιλς Τέλερ στο Fantastic Four (2015). Στο Κινηματογραφικό Σύμπαν της Marvel, ο Τζον Κραζίνσκι υποδύθηκε τον Ριντ στο Doctor Strange in the Multiverse of Madness (2022) και ο Πέδρο Πασκάλ θα τον υποδυθεί στα The Fantastic Four: Πρώτα Βήματα (2025), Avengers: Doomsday (2026) και Avengers: Secret Wars (2027).

 Παραπομπές 

 Εξωτερικοί σύνδεσμοι 

 Mister Fantastic στο Marvel.com

Κατηγορία:Υπερήρωες της Marvel Comics
Κατηγορία:Χαρακτήρες των Εκδικητών
Κατηγορία:Χαρακτήρες που δημιουργήθηκαν από τον Τζακ Κίρμπι
Κατηγορία:Χαρακτήρες που δημιουργήθηκαν από τον Σταν Λι
Κατηγορία:Χαρακτήρες κόμικς που δημιουργήθηκαν το 1961
Κατηγορία:Χαρακτήρες των Fantastic Four